**1. Во врска со член 17 став 1:**

**Во даночната основа за ДДВ кај физичките лица влегува и данокот на личен доход (персонален данок). На тој начин се плаќа ДДВ на данок на личен доход. Со тоа физичките лица не се ставени во иста положба со правните лица. Истотака нејасно е зошто треба да се плаќа данок на данок.**

**2. Во врска со член 9 и член 24-а:**

**Во Република Македонија се реализираат проекти од страна на органи на државна управа (министерства, агенции...) кои се финансираат со парични средства добиени врз основа на договор за заем склучен меѓу Република Македонија и странски заемодавачи. Имплементацијата на овие проекти е најчесто од страна на проектни единици во кои се ангажирани физички лица (со договори за привремено извршување услуги) кои иако не се вработени во државниот орган сепак се обврзани да се повинуваат на упатствата на тој државен орган како работодавач и по тој основ примаат надомест/плата. Тоа значи дека не извршуваат самостојна дејност и потребно е да се додадат во членот 9 став 3, односно истиот би можел да гласи:**

**ЧЛЕН 9**

**(3) Како самостојна дејност не се смета дејноста на:**

 **1. Физичките лица, кои поединечно или здружени се вработени во некое претпријатие и по тој основ примаат плата и се обврзани да се повинуваат на упатствата на работодавачот**

**2. Физичките лица, кои поединечно или здружени се ангажирани во државните органи за работа на проект финансиран од странски донатори или кредитори (заемодавачи) и по тој основ примаат надомест и се обврзани да се повинуваат на упатствата на работодавачот**

**3. Подружниците, филијалите или другите поединечни организациони делови на некое претпријатие.**